FORTIZZA FIL-MARSA 1798-1800 Din il-Fortizza nbniet mill-Maltin fil-Marsa fi żmien l-Imblokk tal-Maltin kontra l-Franċiżi 200 sena ilu meta missirijietna qamu kontra l-Franċiżi nhar it-2 ta' Settembru 1798 inqas minn tlett xhur minn meta l-Franċiż ħadu Malta u keċċew lill-kavallieri ta' San Gwann. F'dan l-assedju l-Maltin bnew sensiela ta' fortifikazzjonijiet madwar il-Belt u l- il-fortizzi kienet propju 'din tal-Marsa li aktarx kienet fejn illum hemm it-tined tal-patata u l-Klabb tar-Regatta tal-Marsa. Din il-fortizza kellha mportanza kbira għax meta bdiet tispara, il-Franċiżi kellhom ineħħu l-bastimenti tagħhom minn nofs il-port u jrekknuhom kif setgħu wara l-Isla, imma peress li l-arbli twal tagħhom baqgħu jidhru, il-Maltin xorta baqgħu jimmiraw lejhom. Din il-fortizza kienet tiddomina t-tul tal-port kollu u tagħti is-sehem tagħha biex eventwalment il-Franċiżi fl-aħħar wara sentejn assedjati bl-art u bil-baħar ċedew u ħallew Malta nhar il-5 ta' Settembru 1800. ikompli f'paġna 67 IL-KUNVENT TAL-KAPUĊĊINI TAL-FURJANA Fl-isfond ta' din il-pittura jidher sewwa l-kunvent tal-Patrijiet Kapuċċini fil-Furjana. Issa irridu niftakru li waħda mill-liġijiet li kien ħareġ Napuljun waqt il-ħamest ijiem li dam Malta (Ġunju 1798) kienet li kull Ordni Reliġjuż seta' jżomm miftuħ kunvent wieħed biss fil-gżejjer Maltin u l-Patrijiet Kapuċċini kellhom jgħalqu ż-żewġ kunventi l-oħra li kell- hom, dak ta' Għawdex u tal-Kalkara, u jinġabru kollha fil-kunvent tal-Furjana u jiddubbaw kif jistgħu. : Il-Bambin biss: jaf kif għexu f'dak l-għaks u l-faqar li kien hawn f'dik il-gwerra, l- aħħar darba fl-istorja ta' Malta meta l-għadu kien fostna jiġri ma' saqajna. Ref: 'Maż-Żewġ Naħat tas-Swar' ta' Dr. C. Testa